

**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

Проект

**ПОСТАНОВЛЕНИЕ ................**

**от ................................................... г.**

# ЗА изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема „Училищен плод“ и схема „Училищно мляко“, приета с Постановление № 251 на Министерския съвет от 2016 г. (обн., ДВ, бр. 77 от 2016 г.; изм. и доп., бр. 89 от 2016 г., бр. 36 и 55 от 2017 г., бр. 43, 53 и 97 от 2018 г., бр. 18 и 19 от 2019 г., бр. 39 и 55 от 2020 г.; Решение № 8272 от 2021 г. на ВАС на Република България – бр. 59 от 2021 г.)

# Министерският съвет

# постанови:

**§1.** В чл. 4 се правят следните изменения и допълнения:

1. В ал. 1 думите „Министерството на земеделието, храните и горите“ се заменят с „Министерството на земеделието“;

2. В ал. 2:

а) в т. 2 думите „Министерството на земеделието, храните и горите“ се заменят с „Министерството на земеделието“;

б) в т. 4 думите „Министерството на земеделието, храните и горите“ се заменят с „Министерството на земеделието“.

3. В ал. 8 накрая се добавя „съгласно Националната програма за контрол на остатъци от пестициди във и върху храни от растителен и животински произход.

**§ 2.** В чл. 7, ал. 3 думите „Министерството на земеделието, храните и горите“ се заменят с „Министерството на земеделието“;

**§ 3.** В чл. 9 се правят следните изменения и допълнения:

1. В ал. 1 се създава изречение трето: „Всички доставяни биологично произведени плодове и зеленчуци трябва да са произведени от оператори, вписани в регистъра по   
   чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз (ЗООПЗПЕС)“;
2. Алинея 2 се изменя така:

„(2) Количествата плодове и зеленчуци, конвенционално произведени от земеделски стопани, регистрирани по Наредба № 3 от 1999 г. и количествата плодове и зеленчуци, биологично произведени от оператори, вписани в регистъра по чл. 16а, ал. 1, т. 1 от ЗООПЗПЕС, се придружават от приемно-предавателен протокол, подписан от земеделския стопанин/оператора или групата/организацията на производители, призната със заповед на министъра на земеделието, от когото/която са закупени, и от одобрения доставчик, в случаите, когато доставчикът не доставя продукти собствено производство. Протоколът се съставя в три екземпляра, като единият остава при земеделския стопанин/оператора/групата/организацията на производители, вторият е за доставчика, а третият се прилага към заявката за плащане. Протоколът е по образец на изпълнителния директор на Държавен фонд „Земеделие“.“;

1. В ал. 7 думите „най-малко 4 от доставките, но не повече от 6“ се заменят с „9 от доставките“.
2. Създава се ал. 7а:

„(7а) От общия брой доставки за една учебна година съгласно ал. 1 до четири доставки са на малини/боровинки.“

**§ 4.** В чл. 10 се правят следните изменения:

1. В ал. 2:

а) точка 1 се отменя;

б) в т. 2 думите „регистрирани по реда на чл. 23“ се заменят с „одобрени по   
чл. 31“;

в) точка 3 се изменя така:

„3. да отговарят на изискванията на Наредбата за специфичните изисквания към млечните продукти (ДВ, бр. 64 от 2021 г.) и на чл. 15 и 16 от Наредба № 2 от 2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици (ДВ, бр. 8 от 2021 г.) (Наредба № 2 от   
2021 г.) или да са биологично произведени.“

2. В ал. 3 думите „чл. 23“ се заменят с „чл. 26“.

**§ 5.** В чл. 11 се правят следните изменения и допълнения:

1. Създава се ал. 1а:

„(1а) Всички доставяни биологично произведени мляко и млечни продукти трябва да са произведени от оператори, вписани в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз.“

1. В ал. 2 думите „най-малко 4 от доставките, но не повече от 6“ се заменят с „9 от доставките“;
2. Алинея 3 се изменя така:

„(3) Когато доставчикът по схемите не е производител на мляко и млечни продукти, доставяните от него количества конвенционално и биологично произведени мляко и млечни продукти в учебните заведения се придружават от приемно-предавателен протокол, подписан от производителя/оператора или групата/организацията на производители, призната със заповед на министъра на земеделието, от когото/която са закупени, и от одобрения доставчик. Протоколът се съставя в три екземпляра, като единият остава при производителя/оператора/групата/организацията на производители, вторият е за доставчика, а третият се прилага към заявката за плащане. Протоколът е по образец на изпълнителния директор на Държавен фонд „Земеделие“.“.

**§ 6.** В чл. 13, ал. 1, т. 3 думите „министъра на земеделието, храните и горите“ се заменят с „министъра на земеделието”.

**§ 7.** В чл. 17 ал. 3 се изменя така:

„(3) Цените, определени по методиката по ал. 2, се публикуват на интернет страницата на Държавен фонд „Земеделие“ и могат да се актуализират всяка година в срок до 15 септември“.

**§ 8.** В чл. 18, ал. 3, се правят следните изменения:

* + - 1. Точка 2 се отменя;
      2. В т. 4 думите „чл. 14 и 15 от Наредба № 8 от 2018 г.“ се заменят с „чл. 15 и 16 от Наредба № 2 от 2021 г.“.

**§ 9.** В чл. 19, ал. 3 се създава т. 7:

„7.при контрола на БАБХ за изпитване за остатъчни количества от пестициди в предоставяните плодове и зеленчуци по схема „Училищен плод“ се установят отклонения от нормите в доставките от определена партида.“.

**§ 10.** В преходните и заключителни разпоредби в § 5 думите „министъра на земеделието, храните и горите“ се заменят с „министъра на земеделието“.

**§ 11.** В приложение № 1а към чл. 9, ал. 1, в т. 1 „Пресни плодове“ се създава буква „м“:

„м) малини/боровинки.“

**§ 12.** Приложение № 2 към чл. 9, ал. 6 се изменя така:

„Приложение № 2

към чл. 9, ал. 6

Средни количества плодове и зеленчуци за едно дете или ученик на ден

|  |  |  |  |  |  |
| --- | --- | --- | --- | --- | --- |
| Номер по ред | Плод/зеленчук | Количество на порция (в кг) | Вид на предлагане | | |
| Училища/центровете за специална образователна подкрепа | | Детски градини |
| Вид на предлагане | Опаковка | |
| 1. | Ябълки | 0,180 | Цели – 1 брой | Индивидуални опаковки | Индивидуална/ неиндивидуални опаковки |
| 2. | Круши | 0,195 | Цели – 1 брой |
| 3. | Грозде | 0,175 | Цели |
| 4. | Праскови/ нектарини | 0,185 | Цели – 1 брой |
| 5. | Кайсии | 0,175 | Цели – 2 – 4 броя |
| 6. | Череши | 0,150 | Цели |
| 7. | Сливи | 0,140 | Цели – 4 – 5 броя |
| 8. | Банани | 0,185 | Цели – 1 брой |
| 9. | Портокали | 0,200 | Цели – 1 брой |
| 10. | Мандарини | 0,175 | Цели – 2 – 3 броя |
| 11. | Малини | 0,125 | Цели |
| 12. | Боровинки | 0,125 | Цели |
| 13. | Домати | 0,170 | Цели – 1 – 2 броя |
| 14. | Краставици/ корнишони | 0,175 | Цели или нарязани |
| 15. | Моркови | 0,135 | Цели или нарязани |

„

# ПРЕХОДНИ И ЗАКЛЮЧИТЕЛНИ РАЗПОРЕДБИ

**§ 13.** Прилагането на схемите за учебната 2022/2023 година се довършва по досегашния ред.

**§ 14.** Заявленията за одобрение, подадени до влизане в сила на постановлението в срока по чл. 14, ал. 1 се разглеждат по новия ред.

**§ 15.** Графиците за доставка на продуктите по чл. 9, 10 и 11а, подадени по реда на чл. 14, ал. 4, т. 4 и чл. 14, ал. 5, т. 6, се актуализират в срок до 10 септември 2023 г., като в тях се посочва и начина на производство на доставяните плодове и зеленчуци – конвенционално или биологично, по дати.

**§ 16.** Постановлението влиза в сила от деня на обнародването му в „Държавен вестник“.

# МИНИСТЪР-ПРЕДСЕДАТЕЛ:

# ГЪЛЪБ ДОНЕВ

## ГЛАВЕН СЕКРЕТАР НА МИНИСТЕРСКИЯ СЪВЕТ:

**КРАСИМИР БОЖАНОВ**

# Главен секретар на Министерството на земеделието:

**Александър Нейчев**

**Директор на дирекция „Правни дейности и**

**законодателство на Европейския съюз”, МЗм:**

**Десислава Петрова**